smcproject/ml-wiki-sentences huggingface dataset:
നിൻ്റെൻഡൊയുടെ ഭാഗ്യചിഹ്നമായ മാരിയോ എന്ന കഥാപാത്രത്തിനെതിരെ മത്സരിക്കാനാണ്, 1991 ജൂൺ 23-ന് സോണിക്കിൻ്റെ ആദ്യത്തെ വീഡിയോ ഗെയിം ഇറക്കിയത്.
അതിന് ശേഷം, സോണിക് ദ ഹെഡ്ജ്ഹോഗ് ലോകത്തിലെ ഏറ്റവും അറിയപ്പെടുന്ന വീഡിയോ ഗെയിം കഥാപാത്രങ്ങളിൽ ഒന്നായി മാറിയിരിക്കുന്നു.
സോണി സിക്സ് ഇംഗ്ലീഷ് വിലാസം https://ml.wikipedia.org/wiki/TEN_HD
സോണി പിക്ചേഴ്സ് സ്പോർട്സ് നെറ്റ്‌വർക്ക് ലെ അഞ്ചാമത്തെ സ്പോർട്സ് ചാനൽ ആണ് സോണി സിക്സ് .
2012 ഏപ്രിൽ മാസം സംരെഷനം തുടങ്ങി .
സംപ്രേഷണംചെയുന്നപരിപാടികൾ ക്രിക്കറ്റ് ഇന്റർനാഷണൽ ക്രിക്കറ്റ് പാകിസ്താൻ യു.എ.ഇ ഇന്റർനാഷണൽ ക്രിക്കറ്റ് വെസ്റ്റ് ഇൻഡീസ് ഇന്റർനാഷണൽ ക്രിക്കറ്റ് സിംബാവെ ഇന്റർനാഷണൽ ക്രിക്കറ്റ് ശ്രിലങ്ക ഫുട്ബോൾ ലാ ലിഗ യു.ഇ.
വൺ കോപ്പ ഡൽ റേ ജർമ്മൻ എഫ്.എ കപ്പ്‌ ഇറ്റാലിയൻ കപ്പ്‌ ഇംഗ്ലീഷ് ലീഗ് കപ്പ്‌ ഐ.ലീഗ് എഫ്.എഫ്.എ കപ്പ്‌ ഗോൾഫ് ഏഷ്യൻ ടൂർ പി.ജി.എ യൂറോപ്യൻ ടൂർ റായിഡാർ കപ്പ്‌ റോയൽ ട്രോഫി യു.എസ് പി.ജി.എ ചാമ്പ്യൻഷിപ്പ് എൽ.പി.ജി.എ സീനിയർ പി.ജി.എ ചാമ്പ്യൻഷിപ്പ് പ്രൊഫഷണൽ ഗോൾഫ് ടൂർ ഓഫ് ഇന്ത്യ ടെന്നീസ് യു.എസ് ഓപ്പൺ എ.ടി.പി വേൾഡ് ടൂർ മാസ്റ്റർ 1000 എ.ടി.പി വേൾഡ് ടൂർ 500 സീരീസ്‌ ഡബ്ല്യു.ടി.എ ചെന്നൈ ഓപ്പൺ അത്ലറ്റിക്സ് ഐ.എ.എ.എഫ് വേൾഡ് ചാമ്പ്യൻഷിപ്പ് ഏഷ്യൻ ഗെയിംസ് കോമൺ വെൽത്ത് ഗെയിംസ് ഫീൽഡ് ഹോക്കി ഹോക്കി വേൾഡ് കപ്പ്‌ ഹോക്കി ചാമ്പ്യൻസ് ട്രോഫി ഹോക്കി ചാമ്പ്യൻസ് ചലഞ്ചു മോട്ടോർ സ്പോർട്സ് മോടോ ജെ.പി. ഫോർമുല വൺ ധാക്കർ റാലി ബി.ടി.സി.സി അമേരിക്കൻ ഫുട്ബോൾ എലൈറ്റ് ഫുട്ബോൾ ലീഗ് ഓഫ് ഇന്ത്യ സൈക്ലിംഗ് ടൂർ ഡി ഫ്രാൻസ് പുറം കണ്ണികൾ ten sports channel Official website Official website for Pakistan Archived 2015-08-31 at the Wayback Machine .
സോണിയ ഒസോറിയോ ഇംഗ്ലീഷ് വിലാസം https://ml.wikipedia.org/wiki/Sonia_Osorio
സോണിയ ഒസോറിയോ ഡി സെന്റ്-മാലോ (ജീവിതകാലം: 25 മാർച്ച് 1928 - 28 മാർച്ച് 2011) ഒരു കൊളംബിയൻ സ്വദേശിയായ ബാലെ നർത്തകിയും കൊറിയോഗ്രാഫറുമായിരുന്നു.
തൻറെ നീണ്ട കരിയറിൽ ഒരു പ്രധാന ഫോക്ലോറിസ്റ്റും കലയുടെയും സംസ്കാരത്തിന്റെയും പ്രമോട്ടറുമായിരുന്ന അവർ, കാർണിവൽ ഓഫ് ബാരൻക്വില്ലയുമായി അടുത്ത് പ്രവർത്തിക്കുകയും 1960-ൽ കൊളംബിയ ബാലെ  എന്ന പേരിൽ കൊളംബിയയുടെ പ്രാദേശിക നൃത്തങ്ങളും ശൈലികളും താളവും ഉൾക്കൊള്ളുന്ന ഒരു ദേശീയ ബാലെ കമ്പനി സ്ഥാപിക്കുകയും ചെയ്തു.
1928 മാർച്ച് 25 ന് ലൂയിസ് എൻറിക് ഒസോറിയോ മൊറേൽസിന്റെയും ലൂസിയ ഡി സെന്റ്-മാലോ പ്രീറ്റോയുടെയും മകളായി ബൊഗോട്ടായിലാണ് ഒസോറിയോ ജനിച്ചത്.
ഒരു നാടകകൃത്തും കവിയുമായിരുന്ന അവളുടെ പിതാവ് ലൂയിസ് എൻറിക്ക്, കൊളംബിയ നാടകവേദിയുടെ മുൻഗാമികളിൽ ഒരാളായിരുന്നു.
സ്കൌട്ട് ടെയ്‍ലർ-കോപ്റ്റൺ
സ്കൗട്ട് ടെയ്ലർ-കോംപ്ടൺ (ജനനം: ഫെബ്രുവരി 21, 1989) ഒരു അമേരിക്കൻ അഭിനേത്രിയാണ്.
നിരവധി ചെറിയ ടെലിവിഷൻ വേഷങ്ങളിലും സിനിമകളിലും അവർ തന്റെ അഭിനയപാടവം കാഴ്ചവച്ചിരുന്നു.
2007 ൽ പുറത്തിറങ്ങിയ ഹലോവീൻ , 2009 ലെ ഹലോവീൻ II എന്നീ ഹൊറർ ചിത്രങ്ങളിലെ ലോറി സ്ട്രോഡ്, 2010 ലെ ചിത്രമായ ദ റൺഎവേസിലെ ലിറ്റ ഫോർഡ് എന്നിവ അവർ അവതരിപ്പിച്ച നിരവധി ശ്രദ്ധേയ കഥാപാത്രങ്ങളിൽ ഉൾപ്പെടുന്നു.
അവർ അഭിനയിച്ച ചിക്കൻ നൈറ്റ് (2001) എന്ന സിനിമയിലെ തീം ഗാനം പാടിയത് സ്കൗട്ട് ടെയ്ലർ-കോംപ്ടൺ ആയിരുന്നു.
അതുപോലെതന്നെ ദ കോർ (2003) പോലെയുള്ള മറ്റു ചിത്രങ്ങൾക്കു ശബ്ദവും നൽകിയിരുന്നു.
ഹൊറർ ചിത്രങ്ങളിലെ സ്ഥിരസാന്നിദ്ധ്യമായിരുന്നു അവർ.
1989 ഫെബ്രുവരി 21 ന് കാലിഫോർണിയയിലെ ലോംഗ് ബീച്ചിൽ ജനിച്ച കോംപ്ടൺ, മാതാവു വഴി പാതി മെക്സിക്കൻ അമേരിക്കാരിയാണ്.
സ്കോപ്സ് ഔൾ ഇംഗ്ലീഷ് വിലാസം https://ml.wikipedia.org/wiki/Scops_owl
ഓട്ടസ് ജനുസ്സിൽപ്പെട്ട സാധാരണയായി കാണപ്പെടുന്ന സ്ട്രിജിഡീ കുടുംബത്തിൽപ്പെട്ട മൂങ്ങകളാണ് സ്കോപ്സ് ഔൾ .
ഏകദേശം 45 സ്പീഷീസുകൾ അറിയപ്പെടുന്നതാണ്.
എന്നാൽ പുതിയവ പലപ്പോഴും തിരിച്ചറിയുകയും എന്നാൽ അവ അറിയപ്പെടാതിരിക്കുകയും ചെയ്യുന്നു, പ്രത്യേകിച്ച് ഇന്തോനേഷ്യയിൽ ഓരോ വർഷവും പുതിയവയെ കണ്ടെത്തുന്നുണ്ട്.
ഇരുപതാം നൂറ്റാണ്ടിൽ  അമേരിക്കൻ സ്ക്രീച്ച് ഔളുകൾ ഈ ജനുസ്സിൽ ഉൾപ്പെട്ടിരുന്നു.
സ്വഭാവം, ബയോഗ്രഫിക്കൽ, മോർഫോളജിക്കൽ, ഡിഎൻഎ അനുപാത വിവരങ്ങൾ എന്നിവ അടിസ്ഥാനമാക്കി അവ വീണ്ടും മെഗാസ്കോപ്പുകളിൽ വേർതിരിക്കുന്നു.
ഓട്ടസ് സ്പീഷീസുകളുടെ എണ്ണം കണക്കിലെടുത്താൽ ഏറ്റവും വലിയ ജീനസാണിത്.
സ്പീഷീസുകൾ Giant scops owl , Otus gurneyi White-fronted scops owl , Otus sagittatus Andaman scops owl , Otus balli Reddish scops owl , Otus rufescens Sulu reddish scops owl, Otus rufescens burbidgei – doubtfully distinct, extinct (mid-20th century) Sandy scops owl , Otus icterorhynchus Sokoke scops owl , Otus ireneae Flores scops owl , Otus alfredi Mountain scops owl , Otus spilocephalus Rajah scops owl , Otus brookii Javan scops owl , Otus angelinae Mentawai scops owl , Otus mentawi Collared scops owl , Otus lettia Indian scops owl , Otus bakkamoena Sunda scops owl , Otus lempiji Japanese scops owl , Otus semitorques Wallace's scops owl , Otus silvicola Palawan scops owl , Otus fuliginosus Philippine scops owl , Otus megalotis Everett's scops owl , Otus everetti Negros scops owl , Otus nigrorum Mindanao scops owl , Otus mirus Luzon scops owl , Otus longicornis Mindoro scops owl , Otus mindorensis Pallid scops owl , Otus brucei African scops owl , Otus senegalensis Annobón scops owl , Otus feae – formerly included in O. senegalensis Arabian scops owl , Otus pamelae Socotra scops owl , Otus socotranus Eurasian scops owl , Otus scops Cyprus scops owl , Otus cyprius Madeiran scops owl , Otus mauli (extinct, c. 15th century) São Miguel scops owl , Otus frutuosoi (extinct, c. 15th century) Oriental scops owl , Otus sunia Moluccan scops owl , Otus magicus Rinjani scops owl , Otus jolandae – formerly included in O. magicus Mantanani scops owl , Otus mantananensis Ryūkyū scops owl , Otus elegans Sulawesi scops owl , Otus manadensis Sula scops owl , Otus manadensis sulaensis Siau scops owl , Otus manadensis siaoensis Sangihe scops owl , Otus collari Biak scops owl , Otus beccarii Seychelles scops owl , Otus insularis Simeulue scops owl , Otus umbra Enggano scops owl , Otus enganensis Nicobar scops owl , Otus alius Pemba scops owl , Otus pembaensis Karthala scops owl , Otus pauliani Anjouan scops owl , Otus capnodes Moheli scops owl , Otus moheliensis Rainforest scops owl , Otus rutilus Mayotte scops owl , Otus mayottensis – formerly included in O. rutilus Torotoroka scops owl , Otus madagascariensis – formerly included in O. rutilus Serendib scops owl , Otus thilohoffmanni São Tomé scops owl , Otus hartlaubi Flammulated owl , Psiloscops flammeolus – provisionally placed here അവലംബം വിക്കിസ്പീഷിസിൽ Otus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Otus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തുടർ വിദ്യാഭ്യാസത്തിനായി ഒരു വിദ്യാർത്ഥിക്ക് ലഭിക്കുന്ന സാമ്പത്തിക സഹായമാണ് സ്കോളർഷിപ്പ് (scholraship).
വിവിധ മാനദണ്ഡങ്ങൾക്കും  നിബന്ധനങ്ങൾക്കും വിധേയമായാണ്  സകോളർഷിപ്പുകൾ നൽകപ്പെടാറുള്ളത്.
സ്കോളർഷിപ്പ് ദാതാക്കളുടെ ആദർശങ്ങളേയും , ഉദ്ദേശങ്ങളേയും മൂല്യങ്ങളേയും പ്രതിഫലിപ്പിക്കുന്നവയാണ് മിക്ക സ്കോളർഷിപ്പുകളും.
തിരിച്ചടയ്ക്കേണ്ടുന്ന ഒരു വായ്പ്പയല്ല സ്കോളർഷിപ്പുകൾ.
സ്കോളർഷിപ്പ്/ഗ്രാന്റ്
പരസ്പര ഭേദമില്ലാതെയാണ് ഈ രണ്ട് പദങ്ങളും പൊതുവെ ഉപയോഗിക്കപ്പെട്ട് വരുന്നതെങ്കിലും സാങ്കേതികമായി ഇവ വ്യത്യസ്തങ്ങളാണ്.
സ്കോളർഷിപ്പുകൾക്ക് സാമ്പത്തിക പരാധീനത മാത്രമല്ല മാനദണ്ഡം.
ജാതി,മതം, ലിംഗം.
പ്രാദേശികത തുടങ്ങിയ നിരവധി ഉപാധികളോടെയായിരിക്കാം സ്കോളർഷിപ്പ് ലഭ്യമാവുന്നത്.
കായിക സ്കോളർഷിപ്പ് ലഭിക്കുന്നത് കായിക മികവിന്റെ മാത്രം അടിസ്ഥാനത്തിലായിരിക്കും.
എന്നാൽ ഗ്രാന്റുകൾ സാമ്പത്തിക ബുദ്ധിമുട്ട് നേരിടുന്ന വിദ്യാർത്ഥികൾക്കുള്ള പഠനസഹായമാണ്.
വിവിധ തരം സ്കോളർഷിപ്പുകൾ
പ്രധാന ഇനം സ്കോളർഷിപ്പുകൾ ഇവയാണ്.
മെറിറ്റ് അധിഷ്ഠിതം.
പാഠ്യ/പാഠ്യേതര വിഷയങ്ങളിൽ പ്രകടിപ്പിക്കുന്ന മികവിന്റെ അടിസ്ഥാനത്തിൽ നൽകപെടുന്നവ.
വൈജ്ഞാനികം/കായികം/കല/സാമൂഹ്യ സേവനം  തുടങ്ങിയ ഇനങ്ങളിലുള്ള മികവുകൾക്ക് സ്കോളർഷിപ്പുകൾ നൽകാറുണ്ട്.
വിദ്യാർത്ഥി പഠിക്കുന്ന സ്ഥാപനം തന്നെ പലപ്പോഴും സ്കോളർഷിപ്പും നൽകുന്നു.
പല മെറിറ്റ് സ്കോളർഷിപ്പുകളും വ്യക്തികളോ മറ്റ് സ്ഥാപനങ്ങളോ നൽകുന്നതായിരിക്കും വ്യക്തി അധിഷ്ഠിതം: ജാതി/മതം/വംശം/ അനാരോഗ്യം/അംഗവൈകല്യം തുടങ്ങിയവയുടെ അടിസ്ഥാനത്തിൽ നൽകുന്നവ.
ഇന്ത്യയിൽ വിവിധ പിന്നോക്ക വിഭാഗങ്ങളിൽ പെട്ടവർക്കും ഏക മകൾ / അംഗവൈകല്യ വിഭാഗം ഇതിന്റെ ഉദാഹരണങ്ങൾ.
അമേരിക്കയിലെ കറുത്തവർഗ്ഗക്കാർക്ക് ലഭിക്കുന്ന സ്കോളർഷിപ്പുകൽ  മറ്റൊരു ഉദാഹരണം.
തൊഴിലധിഷ്ഠിതം : സമൂഹത്തിന്റെ ആവശ്യമനുസരിച്ച് വിവിധ തുറകളിൽ വൈദഗ്ദ്ധ്യം സിദ്ധിച്ചവരെ ഉണ്ടാക്കുന്നതിനായി നൽകുന്ന സ്കോളർഷിപ്പ്.
ഡോക്ടർ/നഴ്സ് ലഭ്യത തീരെ കുറഞ്ഞ ഇടങ്ങളിൽ നിന്നുള്ളവർക്ക് ഇത്തരം സ്കോളർഷിപ്പുകൾ ലഭ്യമാക്കപ്പെടുന്നു.
സ്ഥാപന അധിഷ്ഠിതം- മികച്ച വിദ്യാർത്ഥികൾക്ക് കോളേജുകളും സർവ്വകലാശാലകളും നേരിട്ട് നൽകുന്ന ഇത്തരം സ്കോളർഷിപ്പുകൾ പഠനാനന്തര തൊഴിൽ ഉപാധികൾ കാണാറുണ്ട്.
മാതൃ സ്ഥാപനത്തിൽ നിശ്ചിതക്കാലം ജോലിചെയ്യണമെന്ന ഉപാധി പലപ്പോഴും സ്കോളർഷിപ്പിന്റെ ഭാഗമായിരിക്കും .
കായിക സ്കോളർഷിപ്പ്- വിവിധ കായിക ഇനങ്ങളിലും കളികളിലും മികവ് പുലർത്തുവർക്ക് നൽകുന്ന് ഈ സ്കോളർഷിപ്പ് ലഭിക്കുന്ന വിദ്യാർത്ഥികൾ അതത് സ്ഥാപനത്തിന്റെ കായിക ടീമിൽ അംഗകങ്ങളായിരിക്കണം എന്ന് നിഷ്കർഷിക്കപ്പെടും.
പല രാജ്യങ്ങളിലെ സർക്കാരുകൾ  കായിക താരങ്ങൾക്ക് സ്കോളർഷിപ്പ് നൽകുന്നതിനോടൊപ്പം വിദേശ രാജ്യങ്ങളിൽ കായിക പരിശീലനവും ഏർപ്പാടാക്കുന്നു.
ബ്രാൻഡ് അധിഷ്ഠിതം: വിവിധ ഉല്പന്നങളുടെയോ, സേവനങ്ങളുടെയോ പ്രചരണാർഥം നൽകപ്പെടുന്ന സ്കോളർഷിപ്പ്.
മിസ് അമേരിക്ക (Miss America) സൗന്ദര്യ റാണി മൽസരം ഇത്തരത്തിലുള്ള സ്കോളർഷിപ്പിന്റെ ഏറ്റവും പ്രശസ്ത ഉദാഹരണമാണ്.
ആശയ ആവിഷ്കാര സ്കോളർഷിപ്പ്: നൂതനവും ക്രിയാത്മകവും ആയ ആശയങ്ങൾ മുന്നോട്ട് വെയ്ക്കുക വഴി നേടുന്ന പഠന സഹായം.
സ്ക്കോർപ്പിൻ സബ്മറൈൻ അഴിമതി
2005-ൽ ഫ്രഞ്ച് കമ്പനിയായ തേൽസുമായി കേന്ദ്രസർക്കാർ ഒപ്പിട്ടത് സബ്മറൈൻ കരാറുകൾക്കെതിരേ ആരോപിക്കപ്പെട്ട അഴിമതി ആരോപണം ആണ് ഇത്.19000 കോടി രൂപയുടെ കരാർ ഒപ്പിടുന്നതെന്ന് കാലത്ത് പ്രണബ് മുഖർജിയായിരുന്നു പ്രതിരോധ മന്ത്രി.
കരാർ പ്രകാരം വാങ്ങിയ ആറ് സ്ക്കോർപ്പിൻ സബ്മറൈനുകൾക്ക് സർക്കാർ യഥാർത്ഥതുകയേക്കാൾ ചെലവാക്കി ഖജനാവിന് നഷ്ടമുണ്ടാക്കിയെന്നാണു കേസ്.
മാത്രമല്ല ഇന്ത്യയുടെ നേവി രഹസ്യങ്ങൾ രവി ശങ്കരൻ എന്നയാൾ അഭിഷേക് വർമ്മ എന് ഇടനിലക്കാരനുചോർത്തി കൊടുക്കുകയും ചെയ്തു.
സർക്കാരിലെ പ്രമുഖർക്ക് ഇതിനായി 500 കോടി രൂപ നൽകിയെന്നു പറയപ്പെടുന്നു .
സ്കോപിയെ
യൂറോപ്യൻ രാജ്യമായ മാസിഡോണിയയുടെ തലസ്ഥാനമാണ് സ്കോപിയെ ˈ US : / ˈ s k ɑː p j i / , / ˈ s k ɑː p j eɪ / .
മാസിഡോണിയയിലെ ഏറ്റവും വലിയ നഗരമാണിത്.
പുരാതന റോമ സാമ്രാജ്യത്തിൽ സ്ക്യുപി എന്ന പേരിലാണ് ഈ നഗരം അറിയപ്പെട്ടിരുന്നത്.
വാർഡർ നദിയുടെ തീരത്തായി സ്ഥിതി ചെയ്യുന്ന ഈ പുരാതനനഗരത്തിൽ ബി.സി.4000 മുതൽക്കുതന്നെ മനുഷ്യവാസമുള്ളതായി കണക്കാക്കപ്പെടുന്നു .
1991ലാണ് സ്കോപിയെ സ്വതന്ത്ര മാസിഡോണിയയുടെ തലസ്ഥാനമാകുന്നത്.
തെക്കുകിഴക്കൻ യൂറോപ്പിലെ ഒരു പ്രധാന വ്യാവസായികകേന്ദ്രം കൂടിയാണ് സ്കോപിയെ.
തദ്ദേശീയർക്കുപുറമേ അൽബേനിയ , സെർബിയ , റൊമാനിയ , തുർക്കി എന്നിവിടങ്ങളിൽനിന്നുള്ളവരും ഈ നഗരത്തിലുണ്ട്.
2002ലെ കണക്കുകൾ പ്രകാരം ആറരലക്ഷത്തോളം ആളുകൾ ഈ നഗരത്തിൽ താമസിക്കുന്നു .
അവലംബം പുറത്തേക്കുള്ള കണ്ണികൾ Skopje എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള സ്കോപിയെ യാത്രാ സഹായി Discover Skopje Archived 2013-05-24 at the Wayback Machine .
City of Skopje Official Portal Skopje at night Archived 2011-04-26 at the Wayback Machine .
, picture gallery.
Skopje | Between Byzantine and Ottomans Archived 2019-07-08 at the Wayback Machine .
സ്കോപ്ട്സി സ്തനഛേദം നടത്തിയ സ്കോപ്ട്സി സ്ത്രീ
റഷ്യൻ സാമ്രാജ്യത്തിൽ പതിനെട്ടാം നൂറ്റാണ്ടിലോ അതിനു മുൻപോ ഉത്ഭവിച്ച് ഇരുപതാം നൂറ്റാണ്ടിന്റെ മദ്ധ്യത്തോളം നിലനിന്ന ഒരു രഹസ്യധാർമ്മികതയാണ് സ്കോപ്ട്സി .
ലൈംഗികകാമത്തെ തിന്മയായി കരുതുന്ന വിശ്വാസം പിന്തുടർന്ന് അവർക്കിടയിൽ സ്ത്രീപുരുഷന്മാർ നടത്തിയിരുന്ന വൃഷണഛേദത്തിന്റേയും സ്തനഛേദത്തിന്റേയും പേരിലാണ് ഇവർ ശ്രദ്ധ നേടിയത്. 'ദൈവജനം' എന്ന പേരിൽ അറിയപ്പെട്ടിരുന്ന ഓർത്തഡോക്സ് വിമതധാർമ്മികതക്കുള്ളിൽ ഒരു വിഭാഗമായി ഉത്ഭവിച്ച ഈ പ്രസ്ഥാനത്തിന്റെ സ്ഥാപകൻ  കോൺട്രാത്തി സെലിവനോവ് എന്ന കർഷകനായിരുന്നു.
തന്റെ ആശയങ്ങൾ അദ്ദേഹം കണ്ടെത്തിയത് റഷ്യൻ ബൈബിളിന്റെ ചില ആദിപാഠങ്ങളുടെ 'സൃഷ്ടിപരമായ' മറുവായന (creative misreading) വഴിയാണ്.
ആ വായനയിൽ പുതിയനിയമത്തിലെ , 'രക്ഷകൻ' എന്നർത്ഥം വരുന്ന 'ഇസ്കുപിറ്റൽ' (Iskupitel) എന്ന പദം 'വരിയുടക്കുന്നവൻ' എന്നർത്ഥം വരുന്ന 'ഓസ്കോപിറ്റൽ' (Oskopitel) ആയി.
പഴയനിയമത്തിലെ , 'സന്താനപുഷ്ടിയുള്ളവരാകുക' (പ്ലോഡൈറ്റ്സ് -Plodites) എന്ന ദൈവാഹ്വാനം, 'വരിയുടക്കുക' (പ്ലോറ്റൈറ്റ്സ് - Plotites) എന്നുമായി.
ഈ നവധാർമ്മികതയെ ആദ്യം ശ്രദ്ധിച്ചത് 18-ആം നൂറ്റാണ്ടിലെ പോലീസ് റിപ്പോർട്ടുകളാണ്.
1772-ൽ കാതറീൻ രാജ്ഞി മദ്ധ്യ റഷ്യയിൽ ഓറെൽ എന്ന സ്ഥലത്തെ ഈ വിഭാഗത്തിന്റെ പ്രവർത്തനങ്ങളെക്കുറിച്ച് അന്വേഷിക്കാൻ ഉത്തരവിട്ടു.
1807-ൽ റഷ്യൻ ഓർത്തഡോക്സ് സഭയുടെ വിശുദ്ധ സൂനഹദോസ് ഈ പ്രസ്ഥാനത്തെ ഏറ്റവും അപകടകരവും ദൈവദൂഷണപരവുമായ വേദവ്യതിചലമായി പ്രഖ്യാപിച്ചു.
1835-ൽ ഈ നിർവചനം റഷ്യൻ സാന്മ്രാജ്യത്തിലെ നിയമസംഹിതയുടെ ഭാഗമായി.
റഷ്യൻ സെനറ്റ് ഇവരെ മനുഷരാശിയുടെ ശത്രുക്കളും സാന്മാർഗ്ഗികതയുടെ വിനാശകരും ദൈവികവും മാനുഷികവുമായ നിയമങ്ങൾക്കു മുൻപിൽ കുറ്റവാളികളും ആയി മുദ്രകുത്തി.
ഇരുപതാം നൂറ്റാണ്ടിലെ കമ്മ്യൂണിസ്റ്റു ഭരണകൂടവും ഈ പ്രസ്ഥാനത്തെ  അടിച്ചമർത്താൻ ശ്രമിച്ചു.
ഈ എതിർപ്പുകൾക്കു മുന്നിലും ഏറെക്കാലം അംഗബലത്തോടെ നിലനിന്ന ഇവർ ഇരുപതാം നൂറ്റാണ്ടിന്റെ പകുതിയിൽ  ക്രമേണ ഇല്ലാതായി.
അവലംബം ↑ ഡയർമെയ്ഡ് മക്കല്ലക്ക്, "ക്രിസ്റ്റ്യാനിറ്റി: ദ ഫസ്റ്റ് ത്രീ തൗസന്റെ ഇയേഴ്സ്" (പുറങ്ങൾ 545-46) ↑ The Castrati(Skoptsy) Sect in Russia: History, Teaching and Religious Practice, ഐറീന എ.ടൂപ്പിൾ, എവ്ജെനി എ.ടോർക്കിനോവ് Archived 2014-05-12 at the Wayback Machine .
, Transpersonalstudies.org.
സ്കോളർസ് മേറ്റ് a b c d e f g h 8 8 7 7 6 6 5 5 4 4 3 3 2 2 1 1 a b c d e f g h സ്കോളർസ് മേറ്റ് – കറുപ്പ് ചെക്ക്മേറ്റാകുന്നു.
സ്കോളർസ് മേറ്റ് കാണിക്കുന്ന ചലനദൃശ്യം
ചെസ്സിൽ, സ്കോളർസ് മേറ്റ് സാധ്യമാകുന്നത് താഴെ പറയുന്ന നീക്കങ്ങളിലൂടെയാണ്: 1.
Qh5 Nc6 3.
Bc4 Nf6??
Qxf7#
ഈ നീക്കങ്ങൾ ചെറിയ വ്യത്യാസങ്ങളോടെ, വ്യത്യസ്ത നീക്കക്രമമുപയോഗിച്ച് കളിക്കാവുന്നതാണ്.
എന്നാൽ, f7 കള്ളിയിലേക്ക് (കറുപ്പാണ് മേറ്റിങ്ങിനു ശ്രമിക്കുന്നതെങ്കിൽ f2) ആനയെയും മന്ത്രിയെയും ഉപയോഗിച്ചുള്ള ലഘുവായ മേറ്റിങ്ങാണ് എല്ലാ കളികളുടെയും അടിസ്ഥാന സൂത്രം.
ചെസ്സിൽ, നാലുനീക്കത്തിലവസാനിക്കുന്ന മറ്റുരീതിയിൽ സാധ്യമാണെങ്കിലും, സ്കോളർസ് മേറ്റ് പലപ്പോഴും നാലുനീക്ക ചെക്ക്മേറ്റ് എന്നും അറിയപെടുന്നു.
മറ്റു ഭാഷകളിലെ നാമങ്ങൾ ഫ്രഞ്ച്, തുർക്കിഷ്, ജർമ്മൻ, ഡച്ച്, സ്പാനിഷ്, പോർച്ചുഗീസ് എന്നീ ഭാഷകളിൽ : ഷെപ്പേർഡ് മേറ്റ് ഇറ്റാലിയനിൽ : ബാർബർസ് മേറ്റ് പേർഷ്യൻ, ഗ്രീക്ക്, അറബിക് എന്നീ ഭാഷകളിൽ : നെപ്പോളിയൻസ് പ്ലാൻ റഷ്യൻ ഭാഷയിൽ : ചിൽഡ്രൻസ് മേറ്റ് പോളിഷ് ( ഫൂൾസ് മേറ്റ് എന്നത് സ്കോളർസ് മേറ്റ് ആയി അറിയപെടുന്നു), ഡാനിഷ്, ജർമ്മൻ, ഹംഗറിയൻ, സ്ലോവാക്കിയൻ, ഹെബ്രൂ എന്നീ ഭാഷകളിൽ : ഷൂമേക്കർസ് മേറ്റ് ഫിന്നിഷ്, സ്വീഡിഷ്, നോർവിജീയൻ, ഡാനിഷ് എന്നി ഭാഷകളിൽ : സ്കൂൾ മേറ്റ് എസ്പരാന്റോ ഭാഷയിൽ : സ്റ്റുൽട്ടുലാ മേറ്റ് ( ഫൂൾസ് മേറ്റ് ) സ്പാനിഷ് ഭാഷയിൽ : ജാക്വാ അൾ പാസ്റ്റർ
സ്കോർപീൻ അന്തർവാഹിനി
ഇന്ത്യൻ നാവികസേനയ്‌ക്കായി ഫ്രഞ്ച് കമ്പനിയായ ഡിസിഎൻഎസിന്റെ സാങ്കേതിക സഹായത്തോടെ നിർമ്മിക്കുന്ന അന്തർവാഹിനിയാണ് സ്കോർപീൻ .
സ്പാനിഷ് കമ്പനിയായ അവാന്തിയയും ഇതിന്റെ നിർമ്മാണവുമായി സഹകരിയ്ക്കുന്നു.
ഡീസൽ -വൈദ്യുത പ്രവർത്തന സംവിധാനങ്ങൾ ആണ് ഇതിൽ ഉൾപ്പെടുത്തിയിരിയ്ക്കുന്നത്.
സ്കോർപീൻ അന്തർവാഹിനികളുടെ നിർണായക വിവരങ്ങൾ ചോർന്ന വിഷയത്തിൽ ഇന്ത്യ, ഫ്രഞ്ച് ആയുധ കമ്പനിയുടെ വിശദീകരണം തേടുകയുണ്ടായി.
ഇതു സംബന്ധിച്ച അന്വേഷണത്തിന് ഇന്ത്യ പ്രത്യേക സംഘത്തെ ഫ്രാൻസിലേക്ക് അയക്കുന്നതിനും അന്തർവാഹിനി നിർമിച്ച ഡിസിഎൻഎസ് കമ്പനിയിൽ പരിശോധന നടത്താനും ഇന്ത്യയുടെ ശ്രമം നടത്തുന്നു.
സ്കോർപിയോൺ കിക്ക് ഇംഗ്ലീഷ് വിലാസം https://ml.wikipedia.org/wiki/Scorpion_kick
ഫുട്ബോൾ കളിയിലെ സവിശേഷമായ ഒരു പ്രകടനമാണ് സ്കോർപിയോൺ കിക്ക് (Scorpion kick).
റിവേഴ്സ് ബൈസൈക്കിൾ കിക്ക് എന്നും ബാക്ക് ഹാമർ കിക്ക് എന്നും ഇത് അറിയപ്പെടാറുണ്ട്.
ശരീരം മുന്നോട്ട് ആഞ്ഞ്, കൈകൾ നിലത്ത് കുത്തി, കാൽപ്പാദം പിന്നിലേക്ക് ഉയർത്തി പന്തടിക്കുന്ന പ്രകടനമാണ് ഇത്.
തേൾ കുത്തുന്നതിന് സമാനമായ ശരീരക്രമീകരണത്തോടെ കളിക്കാരൻ പന്തടിക്കുന്നതിനാലാണ് ഇതിന് തേൾ കിക്ക് എന്ന പേര് ലഭിച്ചത്.
കൊളമ്പിയൻ ഫുട്ബോൾ ടീമിന്റെ മുൻ ഗോൾകീപ്പറായിരുന്ന റെനെ ഹിഗ്വിറ്റ നൽകിയ തേൾ കിക്ക് പ്രശസ്തമാണ് .
തോൾ കിക്കിന്റെ ഉപജ്ഞാതാവായും ഇദ്ദേഹത്തെ വിശേഷിപ്പിക്കുന്നു .1995 ൽ ഇംഗ്ലണ്ടിനെതിരായ മൽസരത്തിലാണ് സ്കോർപ്പിയോൺ കിക്ക് പ്രയോഗിച്ചത്.
സ്ക്കോട്ട് ദേശീയോദ്യാനം
സ്ക്കോട്ട് ദേശീയോദ്യാനം പടിഞ്ഞാറൻ ആസ്ത്രേലിയയിലെ സൗത്ത് വെസ്റ്റ് മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ് .
പെർത്തിൽ നിന്നും 265 കിലോമീറ്റർ തെക്കായാണ് ഇതിന്റെ സ്ഥാനം.
സ്ക്കോട്ട് നദി , ബ്ലാക്ക് വുഡ് നദി എന്നിവയുടെ ജലസംഭരണമേഖലയിലാണ് ഈ ദേശീയോദ്യാനം ഉള്ളത്.
ഇവിടെ അപൂർവവും വംശനാശഭീഷണി നേരിടുന്നതുമായ സസ്യസ്പീഷീസുകൾ ഉണ്ട്.
സി. അനൂപ്
മലയാള ചെറുകഥാകൃത്തും മാധ്യമപ്രവർത്തകനുമാണ് സി. അനൂപ് (15 മെയ് 1969).
ആലപ്പുഴ ജില്ലയിൽ മാവേലിക്കര, ചൂനക്കരയിൽ വൈക്കത്തേത്ത് കിഴക്കതിൽ ചെല്ലപ്പൻ നായരുടേയും ഒറ്റപ്ലാവിൽ എൽ രത്നമ്മയുടേയും മകനാണ്.
കേരള സർവ്വകലാശാലയിൽ നിന്ന് മലയാളത്തിൽ എംഎ, എംഫിൽ ബിരുദങ്ങൾ, ഭാരതീയ വിദ്യാഭവനിൽ നിന്ന് ജേർണലിസം.
കലാകൗമുദി, സമീക്ഷ, മംഗളം, മാധ്യമം വാരിക, കൈരളി ടിവി, പീപ്പിൾ ടിവി എന്നിവിടങ്ങളിൽ മാധ്യമപ്രവർത്തകനായി പ്രവർത്തിച്ചു.
ചലച്ചിത്ര താരം ശ്രീനിവാസൻ അവതരിപ്പിച്ച ചെറിയ ശ്രീനിയും വലിയ ലോകവും, വി കെ ശ്രീരാമൻ അവതരിപ്പിച്ച സാമൂഹ്യപാഠം തുടങ്ങിയ പ്രശസ്തമായ ടെലിവിഷൻ പ്രോഗ്രാമുകളുടെ പ്രൊഡ്യൂസർ.
പീപ്പിൾ ടിവിയിൽ ഏറ്റവും ശ്രദ്ധേയമായ പെയ്തുതോരാത്ത പാട്ടുകൾ എന്ന സംഗീതപരിപാടിയുടെ സംവിധായകൻ.
പ്രേംകുമാർ പ്രധാന കഥാപാത്രത്തെ അവതരിപ്പിച്ച ലക്ഷ്മണൻ, ബാലചന്ദ്രൻ ചുള്ളിക്കാട് കേന്ദ്ര കഥാപാത്രത്തെ അവതരിപ്പിച്ച അച്ഛൻ രാമകൃഷ്‍ണൻ എന്നീ ടെലിഫിലിമുകളുടെ രചനയും സംവിധാനവും നിർവഹിച്ചു.
മനസ്സിനക്കരെ, അച്ചുവിന്റെ അമ്മ എന്നീ സിനിമകളിൽ സത്യൻ അന്തിക്കാടിന്റെ സഹസംവിധായകനായി പ്രവർത്തിച്ചു.
ഭാർഗ്ഗവചരിതം നാലാംഖണ്ഡം എന്ന സിനിമയുടെ തിരക്കഥാ രചനയിൽ ശ്രീനിവാസന്റെ സഹായി.
ഇപ്പോൾ ഏഷ്യാനെറ്റ് ന്യൂസിൽ കറന്റ് അഫേഴ്സ് വിഭാഗത്തിൽ ജോലി ചെയ്യുന്നു.
പ്രണയത്തിന്റെ അപനിർമ്മാണം -SPCS
2.
പരകായപ്രവേശം -DC BOOKS
3.
കടൽച്ചൊരുക്ക് -DC BOOKS
4.
എം.എസും ദൈവവും - FEBIYAN BOOKS
5.
നെപ്പോളിയന്റെ പൂച്ച -MATRUBHOOMI BOOKS
6.
മൂന്നു കാലങ്ങൾ -CHINTHA BOOKS
7.
രാച്ചുക്ക് -CHINTHA BOOKS
എന്നീ കഥാ സമാഹാരങ്ങൾ പ്രസിദ്ധീകരിച്ചു.
വിശുദ്ധ യുദ്ധം - നോവൽ
MATRUBHUMI BOOKS
നരിമാൻ പോയിന്റ് -H@C BOOKS
ദക്ഷിണാഫ്രിക്കൻ യാത്രാ പുസ്തകം -DC BOOKS
എന്നിവ യാത്രാവിവരണങ്ങൾ .
പുരസ്ക്കാരങ്ങൾ -
1അങ്കണം സാഹിത്യ പുരസ്ക്കാരം - 2000
2.
ടി.വി. കൊച്ചുബാവ പുരസ്കാരം - 2015
3.
സംസ്ഥാന ടെലിവിഷൻ അവാർഡ് - 4 വർഷങ്ങളിൽ
4.
അബുദാബി ശക്തി അവാർഡ് - 2022 - രാച്ചുക്കിന്
2022 ലെ കേരള സാഹിത്യ അക്കാദമി പുരസ്ക്കാരം - ദക്ഷിണാഫ്രിക്കൻ യാത്രാ പുസ്തകത്തിന് .
ദസ്വി ദാനിയ ലെനിൻ  എന്ന നോവൽ ട്രൂ കോപ്പി തിങ്കിൽ പ്രസിദ്ധീകരിച്ചു കൊണ്ടിരിക്കുന്നു.
-- ഇപ്പോൾ സ്വതന്ത്ര മാധ്യമ പ്രവർത്തകൻ .
തിരുവനന്തപുരത്ത് താമസം.
കൃതികൾ കഥാ സമാഹാരങ്ങൾ പ്രണയത്തിന്റെ അപനിർമ്മാണം - എൻബിഎസ് പരകായ പ്രവേശം - ഡിസിബി ഇംഎസും ദൈവവും - ഒലീവ് നെപ്പോളിയന്റെ പൂച്ച - മാതൃഭൂമി ബുക്സ് കടൽച്ചൊരുക്ക് - ഡിസിബി മൂന്നു കാലങ്ങൾ - ചിന്ത പബ്ലിഷേഴ്‍സ് നോവൽ വിശുദ്ധയുദ്ധം - മാതൃഭൂമി ബുക്സ് യാത്രാവിവരണം നരിമാൻ പോയന്റ് ഉപന്യാസ സമാഹാരം (എഡിറ്റ് ചെയ്‍തത്) ലാൽ സലാം ഇഎംസ് അനുഭവം യോജിച്ചും വിയോജിച്ചും അരുന്ധതിയുടെ അനുഭവലോകം പുരസ്കാരങ്ങൾ അറ്റ്ലസ്- കൈരളി നോവൽ അവാർഡ് - വിശുദ്ധയുദ്ധം അറ്റ്ലസ് - കൈരളി ചെറുകഥാ അവാർഡ് - ദൂരം പി. പത്മരാജൻ അവാർഡ് - സിനിമാ നിരൂപണം കൃഷ്‍ണകൈമൾ അവാർഡ് തത്വമസി മാധ്യമ അവാർഡ്
https://m.facebook.com/story.php?story_fbid=703102541853236 substory_index=703102541853236 id=100081038714907 mibextid=Nif5oz ↑ ↑ ↑ ↑ http://www.mangalam.com/print-edition/sunday-mangalam/248596 ↑
സി. അയ്യപ്പൻ ഇംഗ്ലീഷ് വിലാസം https://ml.wikipedia.org/wiki/C.
_Ayyappan
മലയാളസാഹിത്യത്തിൽ ദളിതെഴുത്തിന്റെ ശക്തവാനായ വക്താവായിരുന്നു കഥാകൃത്തായിരുന്ന സി. അയ്യപ്പൻ .
ദളിത്‌ ജീവിതത്തെ ശക്തവും സ്വാഭാവികവും അതിതീക്ഷ്ണവുമായ ഭാഷയിലൂടെ ആവിഷ്കരിക്കുകയും അതുവഴി പരമ്പരാഗത സാഹിത്യഭാവുകത്വത്തെ പൊളിച്ചുപണിയുകയും ചെയ്തു അദ്ദേഹം.
എറണാകുളം ജില്ലയിലെ കീഴില്ലത്ത് 1949 ൽ ജനിച്ചു.
അച്ഛൻ ചോതി.
അമ്മ കുറുമ്പ .
ശ്രീശങ്കര വിദ്യാപീഠം, എറണാകുളം മഹാരാജാസ് കോളേജ് എന്നിവിടങ്ങളിലാണ് വിദ്യാഭ്യാസം പൂർത്തിയാക്കിയത്.
1978 മുതൽ വിവിധ സർക്കാർ കോളേജുകളിൽ മലയാളം അധ്യാപകനായിരുന്നു.
മലപ്പുറം ഗവ.
കോളേജിൽ നിന്ന് പ്രിൻസിപ്പലായി വിരമിച്ചു.
ഭാര്യ ലളിത മുൻ എം.പി.യും എഴുത്തുകാരനുമായിരുന്ന ടി.കെ.സി. വടുതലയുടെ മകളാണ്.
2011 ആഗസ്റ്റിൽ അന്തരിച്ചു.
പ്രസിദ്ധീകരിച്ച കൃതികൾ ഉച്ചയുറക്കത്തിലെ സ്വപ്‌നങ്ങൾ , എൻ ബി എഎസ്, 1986 ഞണ്ടുകൾ , ഡി സി ബുക്സ്‌, 2003 സി അയ്യപ്പന്റെ കഥകൾ , മനോരമ-പെൻഗ്വിൻ, 2008 അവലംബം
സി-സ്റ്റെഡ് ഇംഗ്ലീഷ് വിലാസം https://ml.wikipedia.org/wiki/Centre_for_Science_and_Technology_Entrepreneurship_Development
കേരള സർക്കാരിന്റെ ശാസ്ത്ര സാങ്കേതിക വകുപ്പിനു കീഴിലുള്ള സ്വയംഭരണ സ്ഥാപനമാണ് സെന്റർ ഫോർ സയൻസ് ആന്റ് ടെക്‌നോളജി എന്റർപ്രണർഷിപ്പ് ഡെവലപ്പ്‌മെന്റ് അഥവാ സി-സ്റ്റെഡ് .
ആദ്യകാലത്ത് സയൻസ് ആന്റ് ടെക്‌നോളജി എന്റർപ്രണർഷിപ്പ് ഡെവലപ്പ്‌മെന്റ് പ്രോജക്ട് അഥവാ സ്റ്റെഡ് എന്ന പേരിലാണ് ഈ സ്ഥാപനം അറിയപ്പെട്ടിരുന്നത്.
ദേശീയ ശാസ്ത്ര സാങ്കേതിക സംരംഭകത്വ വികസന ബോർഡിന്റെ 13 പ്രാരംഭ പദ്ധതികളിൽ ഒന്നായി 1985 ഡിസംബർ 4 നാണ് സ്റ്റെഡ് സ്ഥാപിതമായത്.
നൂതനമായ ശാസ്ത്രസാങ്കേതിക വിദ്യകളുപയോഗിച്ച് വ്യാവസായ സംരംഭകത്വ വികസനം, തൊഴിലസവരങ്ങൾ സൃഷ്ടിക്കൽ, തൊഴിൽ സാദ്ധ്യതാ മേഖലകളിൽ വിദഗ്ദ്ധരെ വാർത്തെടുക്കൽ എന്നിവയാണ് സി-സ്റ്റെഡിന്റെ മുഖ്യ ലക്ഷ്യം.
കോഴിക്കോട് ജില്ലയിലെ ചാലപ്പുറം എന്ന സ്ഥലത്താണ് സി-സ്റ്റെഡിന്റെ ആസ്ഥാനം.
കേരളത്തിലെ എല്ലാ ജില്ലകളിലും ഓഫീസും, അനുബന്ധ സൗകര്യങ്ങളും, പരിചയ സമ്പന്നരും വിദഗ്ദ്ധരുമായ ജീവനക്കാരുടെ സേവനവും ഈ സ്ഥാപനത്തിനുണ്ട്.
വിവര സാങ്കേതികം, കരകൗശലം, കാർഷികം, ജൈവ സാങ്കേതികം, പരമ്പരാഗത വ്യവസായം, വിനോദ സഞ്ചാരം, വസ്ത്ര നിർമ്മാണം, പരിസ്ഥിതി സൗഹൃദ ഉൽപന്ന നിർമ്മാണം, ഇലക്ട്രോണിക്സ്-ഇലക്ട്രിക്കൽസ്, ഖര മാലിന്യ നിർമ്മാർജ്ജനം, സംരംഭകത്വം, മനേജ്മെന്റ് തുടങ്ങിയ മേഖലകളിൽ നൂതന പദ്ധതികളിലൂടെ തൊഴിലധിഷ്ടിത പരിശീലനങ്ങൾ നടത്തി പുതിയ തൊഴിൽ അവസരങ്ങൾ സൃഷ്ടിക്കുന്നതിന് സി-സ്റ്റെഡ് സഹായമേകുന്നു.
വ്യവസായ സംരംഭകർക്കാവശ്യമായ കൗൺസലിംഗ്, പദ്ധതി കണ്ടെത്തുക, സാധ്യതാ പഠനങ്ങൾ, പദ്ധതി റിപ്പോർട്ടുകൾ തയ്യാറാക്കൽ, തൊഴിൽ പരിശീലനങ്ങൾക്കൊപ്പം യൂണിറ്റുകൾ സ്ഥാപിച്ച് നൽകൽ, വിപണനം, മുതലായവയാണ് മറ്റ് സേവനങ്ങൾ.
സി-സ്റ്റെഡിന്റെ സേവനങ്ങൾ പ്രയോജനപ്പെടുത്തുന്ന പ്രമുഖ സ്ഥാപനങ്ങളും പദ്ധതികളും തദ്ദേശ സ്വയംഭരണ സ്ഥാപനങ്ങൾ - തൊഴിൽ പരിശീലനവും യൂണിറ്റ് സ്ഥാപിക്കലും.
ഗ്രാമ വികസന വകുപ്പ് - എസ്.ജി.എസ്.വൈ സ്കീമിൽ തൊഴിൽ പരിശീലനങ്ങൾ.
സാമൂഹിക ക്ഷേമ വകുപ്പ് - വകുപ്പിനു കീഴിലുള്ള സ്ഥാപനങ്ങളിലെ അന്തേവാസികൾക്ക് വേണ്ടി ഫ്ലാഗ്ഷിപ്പ് പ്രോഗ്രാം ഫോർ വിമൻ എന്ന പദ്ധതിയിലൂടെ 12 ജില്ലകളിലായി 1000 പേർക്ക് തൊഴിൽ പരിശീലനം നൽകി.
23 “ഒരുമ" യൂണിറ്റുകൾ. സംസ്ഥാന ഐ.ടി. മിഷൻ - 'അക്ഷയ' പൈലറ്റ് പ്രോജക്ട് മലപ്പുറം ജില്ല. ഫിഷറീസ് വകുപ്പ് - സുനാമി അടിയന്തര സഹായ പദ്ധതി. സുനാമി പുനരധിവാസ പദ്ധതി - കോഴിക്കോട് ജില്ലയിൽ ജീവനോപാധിക്കായുള്ള കരിയർ പാറ്റേൺ സെന്ററുകൾ അനർട്ട് - “ഊർജ്ജമാർട്ട് " പദ്ധതി.
എസ്.സി/എസ്.
ടി. ഡിപ്പാർട്ട്മെന്റ് - മോഡേൺ റസിഡൻഷ്യൽ സ്കൂളിൽ "ലേൺ ആന്റ് ഏൺ പദ്ധതി".
സംസ്ഥാന വനിതാ വികസന കോർപ്പറേഷൻ - ജെറിയാട്രിക് ഹോം നേഴ്സിംഗ് ഉൾപെടെയുള്ള വിവിധ തൊഴിൽ പരിശീലനങ്ങൾ.
സി-സ്റ്റെഡ് നടത്തുന്ന വിവിധ തൊഴിലധിഷ്ഠിത പരിശീലനങ്ങൾ.
വിവര സാങ്കേതിക മേഖല കമ്പ്യൂട്ടർ എയ്ഡഡ് എംബ്രോയിഡറി ഡിസൈനിംഗ് , അപ്പാരൽ മേക്കിംഗ്.
മൾട്ടീമീഡിയ , ഇന്ററാക്ടീവ് സി.ഡി. ഓതറിംഗ്.
കമ്പ്യൂട്ടർ എയ്ഡഡ് ഇന്റീരിയർ - എക്സ്റ്റീരിയർ ഡിസൈനിംഗ്.
സിവിൽ, ഇലക്ട്രിക്കൽ, മെക്കാനിക്കൽ കാഡ്.
ഡെസ്ക്ടോപ്പ് ലാപ്ടോപ്പ് കമ്പ്യൂട്ടർ അസംബ്ലിഗ് , സർവ്വീസിംഗ് , നെറ്റ് വർക്കിംഗ്.
ഡിജിറ്റൽ സ്റ്റിൽ ഫോട്ടോഗ്രാഫി, വീഡിയോഗ്രാഫി.
ഡിജിറ്റൽ വീഡിയോ ഫിലിം മേക്കിംഗ്.
വെബ് ഡിസൈനിംഗ് , ഹോസ്റ്റിംഗ്.
കമ്പ്യൂട്ടറൈസ്ഡ് ബ്യൂട്ടിപാർലർ മാനേജ്മെന്റ്.
സോഫ്റ്റ്‌വേർ അധിഷ്ഠിത മൊബൈൽ ഫോൺ റിപ്പയറിംഗ്.
ഡെസ്ക്ടോപ്പ് പബ്ലിഷിംഗ് , ഡിജിറ്റൽ ഇമേജിംഗ്.
കമ്പയൂട്ടറൈസ്ഡ് ഓഫീസ് മാനേജ്മെന്റ്.
കമ്പയൂട്ടറൈസ്ഡ് ഓഫീസ് മാനേജ്മെന്റ് വിത്ത് ഫിനാൻഷ്യൽ അക്കൗണ്ടിംഗ്.
കമ്പയൂട്ടറൈസ്ഡ് അക്കൗണ്ടിംഗ്.
ഇന്റർനെറ്റ് കഫേ, മൾട്ടീമീഡിയാ സെന്റർ.
ഡാറ്റാ എൻട്രി- മലയാളം, ഇംഗ്ലീഷ്.
കാർട്ടൂൺ ആനിമേഷൻ ഇ.
സെക്രട്ടറിഷിപ്പ് പ്രിന്റിംഗ് ടെക്നോളജി.
ടൂറിസം/കരകൗശല മേഖല ഡെക്കോ പാച്ച്.
ടൂറിസ്റ്റ് ഗൈഡ് പരിശീലനം.
മുള, ചൂരൽ എന്നിവ കൊണ്ടുള്ള ഉൽപന്ന നിർമ്മാണം.
ചിരട്ടകൊണ്ടുള്ള ഉൽപന്ന നിർമ്മാണം.
സോഫ്ട് ടോയ്സ് നിർമ്മാണം.
ആർട്ടിഫിഷൽ ഫ്ലവർ മേക്കിംഗ്.
സ്പാ തെറാപ്പി.
ഗ്ലാസ്, പോട്രി പെയിന്റിംഗ്.
കാർഷിക ജൈവ സാങ്കേതിക മേഖല കൂൺ കൃഷി.
നേഴ്സറി മാനേജ്മെന്റ്.
പുഷ്പ കൃഷി.
ഗാർഡൻ ഡിസൈനിംഗ്.
മെഡിസണൽ പ്ലാന്റ് കൾട്ടിവേഷൻ.
തെങ്ങ് കയറ്റ പരിശീലനം.
ഭക്ഷ്യ മേഖല പാലുകൊണ്ടുള്ള ഉൽപന്ന നിർമ്മാണം.
നാളികേരാധിഷ്ഠിത ഉൽപന്ന നിർമ്മാണം.
ഭക്ഷ്യ സംസ്കരണം ( മസാലകൾ, റെഡിമിക്സുകൾ, ബേക്കറി ഉല്പന്നങ്ങൾ).
പഴം-പച്ചക്കറി സംസ്കരണം.
കാറ്ററിംഗ് സർവ്വീസ്, കുക്കറി (ഇന്ത്യൻ, ചൈനീസ് , കോണ്ടിനെന്റൽ) പപ്പട നിർമ്മാണം (മാന്വൽ) മത്സ്യ മേഖല മത്സ്യ സംസ്കരണം.
അലങ്കാര മത്സ്യ കൃഷി, അക്വാറിയം മാനേജ്മെന്റ്.
മത്സ്യ, കല്ലുമ്മക്കായ കൃഷി.
ഗാർമെന്റ് -ടെക്സ്റ്റൈൽസ് ഹോസിയറി, നാപ്കിൻ നിർമ്മാണം.
ഇലക്ടിക്ക് മെഷ്യൻ എംബ്ലോയ്ഡറി.
ഗാർമെന്റ് മേക്കിംഗ്.
സാരി ഡിസൈനിംഗ്.
കർട്ടൻ നിർമ്മാണം.
ടെക്സ്റ്റൈൽ പ്രിന്റിംഗ്.
പരിസ്ഥിതി സൗഹൃദ ഉല്പന്നങ്ങൾ വാഴനാര് കൊണ്ടുള്ള ഉല്പന്നങ്ങൾ.
പേപ്പർ ക്യാരി ബാഗ്.
സ്ക്രീൻ പ്രിന്റിംഗ് ചെയ്ത തുണി സഞ്ചികൾ, പില്ലോ കവറുകൾ.
സ്ക്രീൻ പ്രിന്റിംഗ് ചെയ്ത ചണം കൊണ്ടുള്ള ബാഗുകൾ.
പാളപാത്ര നിർമ്മാണം.
സംരംഭകത്വം/മാനേജ്മെന്റ് സെയിൽസ് പ്രൊമോഷൻ , മാനേജ്മെന്റ് ഓറയന്റേഷൻ പരിശീലനം.
എന്റർപ്രൈസ് മാനേജ്മെന്റ്.
സംരംഭകത്വ വികസന പരിശീലനം.
ജനറൽ (സേവന മേഖല) ഇലക്ട്രോണിസ്, ഇലക്ട്രിക്കൽ ഗൃഹോപകരണങ്ങളുടെ റിപ്പയറിംഗ്.
യു.പി.എസ്, ഇൻവർട്ടർ അസംബ്ലിംഗ് - റിപ്പയറിംഗ്.
പ്ലംബിംഗ്, പമ്പ് ഓപ്പറേറ്റേഴ്സ് പരിശീലനം.
മോട്ടോർ പമ്പ് സെറ്റ് റിപ്പയറിംഗ്.
വനിത മേസ്തിരി ട്രെയിനിംഗ്.
സോളാർ ഉപകരണങ്ങളുടെ റിപ്പയറിംഗ്.
ടൂ വീലർ, ത്രീ വീലർ, ഫോർ വീലർ ഡ്രൈവിംഗ് പരിശീലനം.
ടൂ വീലർ, ത്രീ വീലർ റിപ്പയറിംഗ്.
മെഡിക്കൽ എക്യുപ്മ
െന്റ് റിപ്പയറിംഗ്.
എക്സറെ വെൽഡിംഗ്, മെറ്റൽ കാർവിങ്.
ഗ്യാസ് സ്റ്റൗ റിപ്പയറിംഗ്.
തയ്യൽ മെഷ്യൻ റിപ്പയറിംഗ്.
ജനറൽ (ഉൽപാദന മേഖല) ഇലക്ട്രോണിസ് ഉല്പന്നങ്ങളുടെ അസംബ്ലിംഗ്.
‍ എൽ.ഇ.
ഡി. ബൾബ് / തെരുവ് വിളക്ക് നിർമ്മാണം.
റെക്സിൻ ബാഗ് നിർമ്മാണം.
ക്ലീനിംഗ് / വാഷിംഗ് ഉല്പന്നങ്ങളുടെ നിർമ്മാണം.
ചന്ദനത്തിരി, മെഴുകുതിരി നിർമ്മാണം.
ഓഫീസ് സ്റ്റേഷണറി നിർമ്മാണം.
കുട നിർമ്മാണം.
ചെരുപ്പ് നിർമ്മാണം.
ഗോൾഡ് പ്ലേറ്റിംഗ്.
ജുവൽ ഡിസൈനിംഗ്.
വെർമ്മി കമ്പോസ്റ്റിനുള്ള ഫെറോ ടാങ്ക് നിർമ്മാണം.
ഫെറോ സിമന്റ് ഉല്പന്ന നിർമ്മാണം.
ആട് പരിപാലനം.
കോഴി, കാട പരിപാലനം.
നായ വളർത്തലും പരിപാലനവും.
തേനീച്ച വളർത്തൽ.
ഹെഡ് ഓഫീസ് :
19/1557, നെസ്റ്റ്ലെ,വട്ടാംപൗയിൽ-ചാലപ്പുറെ റോഡ്,ചാലപ്പുറം പി.ഒ, കോഴിക്കോട്-673002.
ഫോൺ : 0495 2301417 ജില്ലാ/മേഖലാ ഓഫീസുകളുടെ വിലാസങ്ങളും ഫോൺ നമ്പരുകളും Archived 2013-08-31 at the Wayback Machine .
അവലംബം പുറത്തേയ്ക്കുള്ള കണ്ണികൾ സി-സ്റ്റെഡിന്റെ ഔദ്യോഗിക വെബ് സൈറ്റ് Archived 2013-05-28 at the Wayback Machine .
സി-ഡിറ്റ് ഇംഗ്ലീഷ് വിലാസം https://ml.wikipedia.org/wiki/Centre_for_Development_of_Imaging_Technology
കേരള സർക്കാരിനു കീഴിലുള്ള ഒരു സ്വയം ഭരണ സ്ഥാപനമാണ് സെന്റർ ഫോർ ഡെവലപ്പ്മെന്റ് ഒഫ് ഇമേജിങ്ങ് ടെക്നോളജി (സി-ഡിറ്റ്).
1988-ൽ തിരുവനന്തപുരം കേന്ദ്രമാക്കി ആരംഭിച്ച ഈ സ്ഥാപനം ഇന്ന് വിവിധ സാങ്കേതികമേഖലകളിൽ സർക്കാരിനും സർക്കാരേതരസ്ഥാപനങ്ങൾക്കും സേവനദാതാവായി പ്രവർത്തിച്ചുവരുന്നു.